# Безбог (хижа)

### от Уикипедия, свободната енциклопедия

Новата хижа Безбог

Хижа Безбог е най-новата и модерна хижа в Пирин, една от трите в Полежанския дял. Тя е разположена в подножието на връх Безбог край Безбожкото езеро на височина 2236 м. Първата хижа в района е построена през 1960 г. западно от езерото на склона на върха. Тя е била малка и старовремска, а и на много неподходящо място. През април 1971 г. лавина пада по улея на връх Безбог, в който се намира хижата и я разрушава. По-голямата част от строителния материал и обзавеждането се озовават в езерото. За щастие няма пострадали, тъй като хижарят си е бил слязал в село Добринище. Още на следващата година започна строежът на нова хижа - пететажна, със санитарен възел на всеки етаж, с малки и удобни стаи с по три и четири легла, с два апартамента, с голямо столова. Тя вече не се намира на склоновете на върха, а северно от езерото на безопасно място. Специално за строежа е постоен и голям седалков лифт от хижа Гоце Делчев, тъй като няма удобен път. Благодарение на него днес хижата е една от най-лесно достъпните за височината си (тя е една от най-високите в Пирин и България). Разполага със 140-160 легла. През последните години се отдава под аренда, а накрая е и продадена.

От нея може да се стигне до: връх Безбог - 50 мин.; връх Полежан - 2 ч.; Попово езеро - 1,20 ч.; хижа Пирин - 6 ч.; хижа Демяница - 4,30 ч.; хижа Тевно езеро - 4 ч. Еднодневни преходи могат да се направят също до Кременски езера, връх Дженгал и Стражите.

Взето от „http://bg.wikipedia.org../../../%D0%B1/%D0%B5/%D0%B7/%D0%91%D0%B5%D0%B7%D0%B1%D0%BE%D0%B3_%28%D1%85%D0%B8%D0%B6%D0%B0%29.html“.

Категории: Пирин | Туристически хижи в България

##### Views

- Статия
- Беседа
- Текуща версия

##### Търсене